เกเก รูสแบริ

**เกอิโย เอริก "เกเก" รูสแบริ** (, ; เกิด 6 ธันวาคม ค.ศ. 1948) เป็นอดีตนักแข่งรถและผู้บริหารการกีฬาท้าความเร็วชาวฟินแลนด์ เคยเข้าร่วมการแข่งขันฟอร์มูลาวันตั้งแต่ฤดูกาล  ถึง  รูสแบริเป็นแชมป์โลกฟอร์มูลาวันประเภทนักขับหนึ่งสมัยในฤดูกาล  กับวิลเลียมส์ และชนะการแข่งขันกรังด์ปรีซ์ห้ารายการตลอดเก้าฤดูกาลแข่งขัน

รูสแบริเกิดที่ประเทศสวีเดนและเติบโตที่ประเทศฟินแลนด์ เขาเริ่มต้นอาชีพนักแข่งรถด้วยการแข่งรถคาร์ตเมื่ออายุ 16 ปี ก่อนที่จะเลื่อนขึ้นสู่รายการฟอร์มูลาวีใน ค.ศ. 1972 และหลังจากชนะการแข่งขันชิงแชมป์ประเทศฟินแลนด์ในปีถัดมา เขาก็ได้ขยับขึ้นสู่รายการฟอร์มูลาซูเปอร์วีซึ่งเขาชนะการแข่งขันชิงแชมป์ประเทศเยอรมนีประจำปี 1975 เขาย้ายไปยังการแข่งขันยูโรเปียนฟอร์มูลาทู โดยแข่งขันตั้งแต่ฤดูกาล 1976 ถึง 1979 รูสแบริเข้าร่วมการแข่งขันฟอร์มูลาวันเมื่ออายุ 29 ปี โดยขับให้แก่ทีโอดอร์ในการแข่งขันรายการแรกที่เซาท์แอฟริกันกรังด์ปรีซ์ 1978 เขาลงแข่งในช่วงเวลาที่เหลือของฤดูกาล  ให้แก่ทีโอดอร์และอาเทเอ็ส และชนะการแข่งขันแบบไม่ชิงแชมป์ของสโมสรนักแข่งรถอังกฤษกับทีมก่อนหน้าในการแข่งขันฟอร์มูลาวันสนามที่สองของเขา รูสแบริกลับมาแข่งขันต่อในฤดูกาล  กับวูลฟ์ เพื่อแทนที่เจมส์ ฮันต์ ที่อำลาวงการ นับตั้งแต่การแข่งขันเฟรนช์กรังด์ปรีซ์เป็นต้นมา รูสแบริไม่ถูกจัดอันดับในการแข่งขันชิงแชมป์ของฤดูกาลที่ผ่านมาทั้งหมด จนกระทั่งเขาเซ็นสัญญากับฟีชีเปาจีในฤดูกาล  คู่กับแอเมร์ซง ฟีชีเปาจี และสะสมคะแนนและอันดับบนโพเดียมครั้งแรกในการแข่งขันรายการแรกกับทีม

ภายหลังการแข่งขันสองฤดูกาลกับฟีชีเปาจี รูสแบริย้ายมาเซ็นสัญญากับวิลเลียมส์ในฤดูกาล  เขาได้ชัยชนะครั้งแรกตั้งแต่ฤดูกาลเปิดตัวกับทีมในการแข่งขันสวิสกรังด์ปรีซ์ และสะสมอันดับบนโพเดียมอีกห้าครั้ง ทำให้เขาได้รับตำแหน่งแชมป์มาในการแข่งขันสุดท้ายของฤดูกาล พร้อมกับกลายเป็นแชมป์โลกประเภทนักขับคนแรกจากประเทศฟินแลนด์ รูสแบริไม่สามารถรักษาตำแหน่งแชมป์ไว้ได้ในฤดูกาล  หลังจากวิลเลียมส์ปรับตัวเข้ากับเครื่องยนต์เทอร์โบชาร์จเจอร์ได้อย่างยากลำบาก ถึงแม้ว่าเขาจะชนะการแข่งขันโมนาโกกรังด์ปรีซ์ และการแข่งขันแบบไม่ชิงแชมป์อย่างเรซออฟแชมเปียนส์ซึ่งจัดขึ้นเป็นครั้งสุดท้าย เขายังนำชัยชนะมาให้แก่วิลเลียมส์เพิ่มขึ้นอีกจากการแข่งขันแดลลัสกรังด์ปรีซ์ในฤดูกาล  และการแข่งขันดีทรอยต์และออสเตรเลียนกรังด์ปรีซ์ในฤดูกาล  โดยเขาได้อันดับที่สามในการแข่งขันชิงแชมป์ประภทนักขับของฤดูกาลหลัง รูสแบริย้ายไปเข้าร่วมแมกลาเรนซึ่งเป็นเจ้าของตำแหน่งแชมป์ล่าสุดก่อนหน้าฤดูกาล  เพื่อจับคู่กับอาแล็ง พร็อสต์ แต่เขาก็ไม่ชนะการแข่งขันกรังด์ปรีซ์รายกาลใดเลยตลอดทั้งฤดูกาล ในขณะที่พร็อสต์ได้รับตำแหน่งแชมป์ไปครอง เขาออกจากการแข่งขันฟอร์มูลาวันหลังสิ้นสุดฤดูกาลด้วยผลงานชนะเลิศในการแข่งขันห้าครั้ง ได้ตำแหน่งโพลห้าครั้ง ทำรอบได้เร็วที่สุดสามครั้ง และมีอันดับบนโพเดียม 17 ครั้ง นอกเหนือจากการแข่งขันฟอร์มูลาวัน รูสแบริยังมีผลงานชนะเลิศหลายครั้งในการแข่งขันเวิลด์สปอตส์คาร์แชมเปียนชิปกับเปอโยต์ตั้งแต่ฤดูกาล 1990 ถึง 1991 และเป็นชนะการแข่งขันในรายการด็อยท์เชอทูเรินวาเกินไมสเตอร์ชัฟท์ ซึ่งเขาลงแข่งตั้งแต่ฤดูกาล 1992 จนถึง 1995

นับตั้งแต่อำลาวงการแข่งความเร็ว รูสแบริได้ผันตัวมาเป็นผู้จัดการนักขับ โดยเขาเคยดูแลนักแข่งสัญชาติเดียวกันอย่างเจเจ เลห์โต ผู้ชนะการแข่งขัน 24 ชั่วโมง เลอม็องสองสมัย และมิกา แฮกกิเนน แชมป์โลกฟอร์มูลาวันประเภทนักขับสองสมัย เขายังฝึกสอนและจัดการอาชีพนักแข่งรถของบุตรชาย นีโค ตั้งแต่การแข่งรถคาร์ตเมื่อวัยเยาว์จนกระทั่งได้รับตำแหน่งแชมป์โลกฟอร์มูลาวันประเภทนักขับประจำฤดูกาล  เขาก่อตั้งและบริหารทีมร็อสแบร์ค และพาทีมเข้าร่วมการแข่งขันชิงแชมป์ในรายการเยอรมันฟอร์มูลาทรี, ฟอร์มูลาบีเอ็มดับเบิลยู, ด็อยท์เชอทูเรินวาเกินมาสเทิร์ส และเอกซ์ตรีมอี

## สถิติการแข่งรถ
### สรุปอาชีพนักแข่งรถ

### ผลการแข่งขันฟอร์มูลาวันชิงแชมป์โลก
(คำสำคัญ) (การแข่งขันที่กำหนดเป็น **ตัวหนา** หมายถึงนักขับได้ตำแหน่งโพล; การแข่งขันที่กำหนดเป็น *ตัวเอียง* หมายถึงนักขับทำรอบได้เร็วที่สุด)



; หมายเหตุ
* &nbsp;ไม่จบการแข่งขันแต่ถูกจัดอันดับ เนื่องจากแข่งขันเกินร้อยละ 90 ของระยะทางทั้งหมด
* &nbsp;คะแนนเพียงครึ่งหนึ่งถูกมอบให้ เนื่องจากการแข่งขันเสร็จสิ้นน้อยกว่าร้อยละ 75 ของระยะทางทั้งหมด

### ผลการแข่งขันฟอร์มูลาวันแบบไม่ชิงแชมป์
(คำสำคัญ) (การแข่งขันที่กำหนดเป็น **ตัวหนา** หมายถึงนักขับได้ตำแหน่งโพล; การแข่งขันที่กำหนดเป็น *ตัวเอียง* หมายถึงนักขับทำรอบได้เร็วที่สุด)

## หมายเหตุ

## อ้างอิง

## แหล่งข้อมูลอื่น

* 
* 

หมวดหมู่:นักแข่งรถสูตรหนึ่งชาวฟินแลนด์
หมวดหมู่:นักแข่งรถชาวฟินแลนด์
หมวดหมู่:แชมป์โลกฟอร์มูลาวันประเภทนักขับ